stanford-oval/wikipedia huggingface dataset:
Digital Signature Algorithm
ECDSA > הכנת מפתחות

בנוסף לפרמטרים הקבועים של העקום האליפטי המשמש לחתימה אליס צריכה להכין מפתחות אימות וחתימה. המפתח הפרטי של אליס הוא שלם אקראי סודי  d ואילו המפתח הציבורי הוא נקודה בעקום  Q. להכנת המפתחות מוצעות שתי שיטות:
תחילה מכינים מספר אקראי  c באורך המומלץ על ידי התקן באמצעות מחולל פסאודו אקראי קריפטוגרפי ואז מחשבים את  d=(c{\text{ mod }}(n-1))+1 והמפתח הציבורי הוא  Q=d\times G. כלומר מכפלה סקלרית של הנקודה  G ב- d.
לחלופין, בוחרים באותה דרך מספר אקראי  c עד שמתקיים  c\leq n-2 אם התנאי אינו מתקיים בוחרים מספר אחר. ואז המפתח הפרטי הוא  d=c+1 והמפתח הציבורי הוא  Q=d\times G.
כמובן שיש לוודא את שלמות, תקינות ושייכות כל הפרמטרים המעורבים בתהליך החתימה. התקן מפרט שיטות לבדיקת תקפות ואמינות הערכים של פרמטרי התחום ומפתחות החתימה והאימות.
ECDSA > חתימה ואימות

כדי לחתום על המסר  m החותמת אליס משתמשת בפרמטרי התחום  (q,a,b,G,n,h) השייכים למפתח הפרטי והציבורי המתאימים שלה  (d,Q) ומבצעת כדלהלן:
בוחרת שלם אקראי  k הנמוך מ- n.
מחשבת את הנקודה  kG ונוטלת את הקואורדינטה ה- x שלה וממירה אותה למספר שלם  x_{1}.
מחשבת את  r=x_{1}{\text{ mod }}n. אם  r=0 חוזרת להתחלה.
מחשבת את  k^{-1}{\text{ mod }}n.
מחשבת את ערך הגיבוב של המסר  e={\text{SHA-2}}(m) ומתייחסת ל- e כאל מספר שלם.
מחשבת את  s=k^{-1}(e+dr){\text{ mod }}n. אם  s=0 חוזרת להתחלה.
החתימה של אליס על  m היא  (r,s).
כדי לאמת את החתימה  (r,s) על המסמך  m המוודא בוב משיג תחילה עותק אותנטי של המפתח הציבורי של אליס  Q יחד עם פרמטרי התחום של העקום האליפטי ששימש לחתימה  (q,a,b,G,n,h) ופועל כדלהלן:
מוודא ש- r ו- s הם שלמים חיוביים בטווח  [1,n-1] אם לא הוא דוחה את החתימה.
מחשב את ערך הגיבוב של המסר  e={\text{SHA-2}}(m).
מחשב את  w=s^{-1}{\text{ mod }}n.
מחשב את  u_{1}=ew{\text{ mod }}n וכן  u_{2}=rw{\text{ mod }}n.
מחשב את הנקודה  X=u_{1}G+u_{2}Q. אם  X={\mathcal {O}} דוחה את החתימה.
ממיר את הקואורדינטה  x של הנקודה  X למספר שלם  x_{1}.
מחשב את  v=x_{1}{\text{ mod }}n.
החתימה מתקבלת כאוטנתית רק אם  v=r.
הוכחת נכונות: אם החתימה  (r,s) על המסר  m נוצרה על ידי אליס אז  s=k^{-1}(e+dr){\text{ mod }}n, לאחר סידור מחדש מתקבל:
לכן  u_{1}G+u_{2}Q=(u_{1}+u_{2}d)G=kG ומזה נובע  v=r כנדרש.
ECDSA > ערך חד פעמי

יש לייצר מספר חד-פעמי  k שונה עבור כל מסמך שאליס מעוניינת לחתום עליו אחרת ניתן יהיה לחשוף את מפתח החתימה הפרטי שלה בגלל העובדה ש-
וכל הערכים באגף הימני של המשוואה ידועים למעט  k. לכן יש צורך ש- k יהיה חד פעמי ובלתי צפוי. אם אליס תחתום על שני מסמכים שונים עם אותו  k אפשר יהיה לבצע התקפה נגד החתימה ולחשוף את המפתח הפרטי של אליס כדלהלן: נניח שהחתימות של אליס הן  (r,s_{1}) ו- (r,s_{2}) עבור המסרים  m_{1} ו- m_{2} בהתאמה. אז
כאשר  e_{1} ו- e_{2} הם תמציות הגיבוב של המסמכים  m_{1} ו- m_{2} בהתאמה. מזה נובע
אם מחסרים  k(s_{1}-s_{2})\equiv e_{1}-e_{2} ואם  s_{1}\neq s_{2} מה שאמור לקרות בהסתברות גבוהה אז מתקבל
בכך היריב הצליח לחלץ את  k ואיתו הוא יכול לחשב את המפתח הפרטי של אליס. (כל החישובים כאמור הם מודולו  n).
הטעות הזו למעשה ארעה במציאות בתהליך החתימה הדיגיטלית של קונסולת המשחקים פלייסטיישן 3. בנוסף יש להיזהר ממחולל פסאודו אקראי לא בטוח.
ב-2013 התגלתה פרצה חמורה במחולל המספרים האקראיים באנדרואיד שנעשה בו שימוש לצורך חתימת ECDSA במספר ארנקי ביטקוין.
אלגוריתם גיבוב

כחלק ממנגנון חתימה דיגיטלית יש צורך באלגוריתם גיבוב בטוח על המסר לפני תהליך החתימה ואת החתימה לבצע על תוצאת האלגוריתם ולא על המסר ישירות. האלגוריתם מקבל את המסר m המיועד לחתימה ומפיק עבורו ערך ייחודי (H(m בגודל קבוע כאשר H(m) < m. הסיבות לכך הן, האחת עניין של יעילות, חתימה על מסר גדול באורך לא מוגדר, מסורבלת וקשה יותר מחתימה על ערך בגודל קבוע (קטן). שנית, עניין של בטיחות, חתימה על המסר עצמו ישירות, יוצרת פרצה בטיחותית מסוימת. בחתימה דיגיטלית, לא די בכך שהערך יהיה ייחודי אלא שאלגוריתם הגיבוב יהיה בטוח, כדי להקטין כמעט לאפס את הסיכויים לכך שיימצא מסר אחר שעבורו האלגוריתם מפיק ערך זהה. לפי תקן DSA המקורי FIPS 186-1, אלגוריתם גיבוב בטוח SHA-1 מספק. לאחרונה התגלו טכניקות חדשות המטילות בספק את בטיחותו של SHA-1. למעשה תקן FIPS 186 העדכני מגדיר דרישה לפונקציית גיבוב בטוחה לפי תקן SHS, פונקציית הגיבוב SHA-2.
ראו גם

חתימה דיגיטלית
אל-גמאל (חתימה דיגיטלית)
הערות שוליים

↑  FIPS PUB 186-4 Digital Signature Standard (DSS)
↑  The Elliptic Curve Digital Signature Algorithm (ECDSA)
Happy Birthday (שיר של סטיבי וונדר)

Happy Birthday (מילולית: "יום הולדת שמח") הוא סינגל מאת סטיבי וונדר, שראה אור ב-1981 בחברת מוטאון והיה חלק מהקמפיין למען הכרה ביום הולדתו של המנהיג האפרו-אמריקאי מרטין לותר קינג כחג לאומי בארצות הברית. השיר לא נכנס למצעד בילבורד הוט 100 בארצות הברית, אך הגיע למקום השני במצעד הסינגלים הבריטי באוגוסט 1981. השיר נכלל גם באלבום Hotter Than July.
סמוך ליציאת השיר, ארגן וונדר מסיבת עיתונאים גדולה במסגרת הקמפיין תחת הכותרת "Rally for Peace". שש מיליון חתימות נאספו על עצומה למען חקיקת חוק מתאים. ב-2 בנובמבר 1983 חתם רונלד רייגן על החוק שהכיר ביום חג זה, והוא נחוג לראשונה ב-20 בינואר 1986. במרכז חגיגות יום מרטין לותר קינג הראשון עמד מופע מוזיקלי בו היה וונדר האמן המרכזי.
במסגרת טקס הנעילה של אולימפיאדת אטלנטה (1996) הופיע וונדר עם השיר, לציון 100 שנה למפעל המשחקים האולימפיים בעת המודרנית.
הערות שוליים

↑  Who authorized Martin Luther King Day?, USA TODAY, ‏6 בundefined 2016
↑  Stevie Wonder | full Official Chart History | Official Charts Company, www.officialcharts.com
↑  Working-Class Hero | The Nation, web.archive.org, ‏2011-06-29
↑  Ronald Reagan: Remarks on Signing the Bill Making the Birthday of Martin Luther King, Jr., a National Holiday, web.archive.org, ‏2011-07-20
| --- | --- |
בקרת זהויות :  MusicBrainz work: efb9d0f4-9f21-437b-b4a0-0e2de242648b
J'aime la vie

"J'aime la vie" (בעברית: אני אוהבת את החיים) היה השיר הזוכה בתחרות אירוויזיון 1986, בביצועה של סנדרה קים עבור בלגיה. בלגיה סיימה במקום האחרון באירוויזיון 1985, ובכך השיגה את המהפך הנדיר מהמקום האחרון לראשון תוך שנה אחת. השיר מהווה גם את הניצחון היחיד של בלגיה באירוויזיון, עד היום. ב-1986 נכלל השיר באלבום של קים, הנושא את אותו השם. לאחר יציאתו לאור כסינגל, הוא עמד בראש מצעד הסינגלים של בלגיה במשך שבעה שבועות, והיה הלהיט הנמכר ביותר במדינה ב-1986. הוא הגיע גם ל-20 הראשונים במצעדים באוסטריה, הולנד, פורטוגל ושוודיה.
מילים

מילות השיר הן בצרפתית. פירוש שמו של השיר הוא "אני אוהב את החיים", השיר הוא שיר חיובי, העוסק בהנאה שיש בחיים. מילות השיר מסופרות מנקודת מבטה של קים בת ה-15, המתארת חוויות שונות שהיא אוהבת בחיים אל מול רגשות עמוקים יותר. קים שרה כי הקשבה למוזיקה של ז'אק ברל ומוצרט גורמת לה "להרגיש קטנה ומדוכאת", אך למרות זאת היא ממשיכה לאהוב את החיים ולמצוא את האופטימיות והטוב שבכך.
וידאו קליפ

במהלך שבוע התצוגה המקדימה, קים שרה את השיר על רקע קליפ המציג "דברים שהיא אוהבת". בסרטון היא עושה דברים רבים שנעימים לה, כולל השתתפות בשיעור חינוך גופני, בילוי עם חברים, האזנה לווקמן שלה, קניית גביע גלידה גדול וביצוע ריקוד כוריאוגרפי בסטודיו להתעמלות.
הסרטון שוחזר סצנה אחר סצנה כ-25 שנה מאוחר יותר כפרסומת של חברת הביטוח דלתא לויד. הסרטונים החדשים והישנים הוצגו אז זה לצד זה.
הופעה באירוויזיון 1986

השיר היה הביצוע השלושה עשר של הערב, בברגן, נורווגיה, והופיע לאחר להקת Luv Bug שייצגה את אירלנד עם "You Can Count on Me" והקדים את אינגריד פטרס שייצגה את גרמניה עם "Über Die Brücke Geh'n". השיר זכה עם 176 נקודות, וסיים במקום הראשון מתוך 20 מדינות. השיר זכה בנקודות מכל צוות השופטים.
במילים, קים מתארת את עצמה כ-"חמש עשרה", אם כי מאוחר יותר הוכח שהייתה בת שלוש עשרה בלבד בזמן הופעתה. לכן היא נותרה הזוכה הצעירה ביותר אי פעם באירוויזיון ואחת המבצעות הצעירות אי פעם בתחרות. סביר להניח ששיא זה גם מעולם לא ישבר, שכן חוקי התחרות שונו מאז וקובעים כעת כי גיל 16 הוא הרף המינימלי לביצוע שיר בתחרות. לפי הסופר וההיסטוריון ג'ון קנדי אוקונור בספרו "האירוויזיון – ההיסטוריה הרשמית", שווייץ (שהגיעה למקום השני) עתרה לבטל את הזכייה הבלגית לאחר שגילה של קים נחשף.
קים, שמשפחתה ממוצא איטלקי במקור, הקליטה את השיר גם באיטלקית (תחת שם זהה כמו הגרסה המקורית בצרפתית, "J'aime la vie") ושתי גרסאות באנגלית (הראשונה "Crazy of Life" והשנייה עם אותה הכותרת כמו הגרסה הצרפתית המקורית, "J'aime la vie").
ב-2006, התראיינה קים לראיון מקוון ב-12points.be, בו נשאלה אם היא שרה את "J'aime la vie" "בהנאה" בקונצרטים ובאירועים כעת, ועל כך הגיבה, "לא תמיד". לאחר מכן הוסיפה, "זה שיר של ילדה קטנה, עם מילים של ילדה קטנה, עם אווירה של נערה מתבגרת. כיום, לשיר 'J'aime la vie'... האם אתה אוהב את החיים כל יום? גם אני לא." עם זאת, היא ממשיכה לבצע את השיר, ובשנת 2007 אחת ההופעות שודרה בשידור חי בטלוויזיה הנורווגית.
רשימת השמעה

סינגל (7 אינץ')
"J'aime la vie" ‏– 3:00
"Ne m'oublie pas"‏ – 4:39
מיקומי שיא

|   ‏‏‏  מצעדים שבועיים (1986)> מדינה |   ‏‏‏  מצעדים שבועיים (1986)> מצעד |   ‏‏‏  מצעדים שבועיים (1986)> מיקום שיא |   ‏‏‏  מצעדים שבועיים (1986)>  |
| --- | --- | --- | --- |
|  אוסטריה | Ö3 אוסטריה טופ 40‏ | 6 |  |
|  אירופה | אירופה הוט 100 | 16 |  |
|  גרמניה המערבית | GfK – טופ 100 | 50 |  |
|  הולנד | מצעד 40 הסינגלים ההולנדיים | 4 |  |
|  הולנד | מצעד 100 הסינגלים ההולנדיים | 2 |  |
|  פורטוגל | מצעד הסינגלים הפורטוגזי | 3 |  |
|  פלנדריה | אולטראטופ 50 | 1 |  |
|  צרפת | SNEP | 21 |  |
|  שוודיה | סוורייטופליסטן | 15 |  |
|  שווייץ | המצעד השווייצרי | 29 |  |
|   ‏‏‏  מצעדי סוף שנה (1986)> מדינה |   ‏‏‏  מצעדי סוף שנה (1986)> מצעד |   ‏‏‏  מצעדי סוף שנה (1986)> מיקום שיא |   ‏‏‏  מצעדי סוף שנה (1986)>  |
| --- | --- | --- | --- |
|  אירופה | אירופה הוט 100 | 94 |  |
|  הולנד | מצעד 40 הסינגלים ההולנדיים | 51 |  |
|  הולנד | מצעד 100 הסינגלים ההולנדיים | 55 |  |
|  פלנדריה | אולטראטופ 50 | 1 |  |
נתוני מכירות

| מקום | תארים | מכירות |
| --- | --- | --- |
| בלגיה (BEA) | פלטינה 2× | 300,000 |
הערות שוליים

↑  L'ADN (2011-06-14). "Delta Lloyd Life lance sa nouvelle campagne pension". L'ADN (בצרפתית). נבדק ב-2022-05-14.
↑  O'Connor, John Kennedy. The Eurovision Song Contest - The Official History. Carlton Books, UK. 2007. מסת"ב 978-1-84442-994-3
↑  Video interview with 12points.be
↑  מארק מאס, Is There Any New Talent In Belgium, מוזיקה & מדיה, עמ' 15
| --- | --- |
בקרת זהויות :  MusicBrainz work: 1b0998e7-520d-4d60-8785-b6e8cbd65ef4
61

שנת 61 היא השנה ה-61 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 61 ניתן לה בדיעבד.
כל התאריכים שלהלן הם לפי הלוח היוליאני.
אירועים

גלבה מתמנה למושל פרובינציית היספניה טארקוננסיס.
העיר טבריה סופחה לממלכת אגריפס השני.
נולדו

פליניוס הצעיר (נפטר ב-113)
נפטרו

בודיקיאה (נולדה ככל הנראה ב-26)
ראו גם

ילידי 61‎
נפטרים ב-61‎
609

שנת 609 היא השנה התשיעית במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

הפנתאון ברומא נהפך לכנסייה על ידי האפיפיור בוניפקיוס הרביעי, דבר שסייע לשמור על שלמותו עד לימינו.
נפטרו

זוהייר - מגדולי המשוררים הערבים הקדם-איסלאמיים (נולד ב-520)
ראו גם

ילידי 609‎
נפטרים ב-609‎
To Sir with Love

| --- | --- |
 שיר בביצוע לולו
 מתוך האלבום לאדוני באהבה
 יצא לאור:  ספטמבר 1967 
 סוגה:  מוזיקת פופ 
 חברת תקליטים:  אפיק רקורדס 
 הפקה:  מיקי מוסט 
 
To Sir With Love (בעברית: לאדוני באהבה) הוא שיר הנושא מתוך סרט הקולנוע לאדוני באהבה משנת 1967. השיר נכתב על ידי דון בלק ומארק לונדון, בעלה של מריון מאסי שהייתה מנהלת אישית של לולו.
השיר הוקלט לראשונה על ידי לולו ולהקת המיינדבנדרס (The Mindbenders) שהופיעו גם בסרט. הסינגל שיצא ב-1967 הגיע למקום הראשון בבילבורד הוט 100 ושהה שם במשך חמישה שבועות.
בבריטניה השיר לא הופץ כסינגל, אלא היה בי-סייד של הלהיט "Let's Pretend".
הזמרת האוסטרלית טינה ארנה הקליטה את השיר ב-2007 באלבום "Songs of Love & Loss".
גרסאות כיסוי נוספות של השיר:
אל גרין הקליט את השיר ב-1978 לאלבום "Truth n' Time".
ויקי סו רובינסון הקליטה את השיר ב-1983.
The Trash Can Sinatras הקליטו גרסת כיסוי לשיר ב-1996.
Ngaire - זמרת ניו זילנדית הקליטה גרסת כיסוי ב-1991, שהגיע למקום ראשון במצעד בניו זילנד.
10,000 מניאקים ביצעו את השיר יחד עם מייקל סטייפ ב-1993
סוזנה הופס מלהקת הבאנגלס הקליטה גרסה לשיר ב-1997.
להקת "Soul Asylum" הקליטו בצוע של השיר בהופעה חיה.
הזמרת הקנדית Jann Arden הקליטה גרסת כיסוי לשיר באלבומה Happy?
בסדרת הטלוויזיה Glee בוצע השיר בפרק 22 של העונה הראשונה.
אריק מתיוס ביצע את השיר בסיטקום "Boy Meets World".
Conmigo (Rest of Your Life)

Conmigo (Rest of Your Life) (בעברית: איתי (לשארית חייך)) הוא סינגל שהוקלט על ידי הזמרת-יוצרת הספרדייה סופיה רייס, מתוך אלבום הבכורה שלה, Louder!. השיר יצא לאור ב-14 באפריל 2015, על ידי חברת התקליטים וורנר מיוזיק לטינה, כסינגל השני מתוך האלבום.
השיר הגיע למקום ה-20 במצעד השירים שבמקסיקו.
רקע וכתיבה

השיר נכתב על ידי סופיה רייס, אנדריי מיחאי ואדווין "ליל אדי" סראנו והופק על ידי אנדריי מיחאי ואדווין "ליל אדי" סראנו. בשיר, מדברת סופיה רייס על כך שבן הזוג שלה יהיה איתה לשארית חייו ועל כך שהיא מייחלת לכך שהדבר יקרה, תוך שהיא מזכירה רגעים יפים שלהם ביחד.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-34 מיליון השמעות.
וידאו קליפ

הווידאו קליפ הרשמי של השיר פורסם ב-15 במאי 2015, בסמוך לצאת השיר כסינגל. בתחילת הקליפ, ניתן לראות את רייס כשהיא לבושה בבגדי ים, תוך שהיא מתהלכת על חוף הים עם בן הזוג שלה לכאורה, עליו גם שרה את השיר. קליפ מילים רשמי של השיר פורסם גם כן.
נכון לאוקטובר 2020, מונה הצפיות של הקליפ עומד על למעלה מ-25 מיליון צפיות.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הפופ הלטיניים | 31 |  |
|  מקסיקו | טופ 100 – מקסיקו | 20 |  |
|  ספרד | PROMUSICAE | 49 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב (לטיני) | 30,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 14 באפריל 2015 | הזרמת מוזיקה • הורדה דיגיטלית | וורנר מיוזיק לטינה |  |
הערות שוליים

↑  סופיה רייס, אנדריי מיחאי, אדווין "ליל אדי" סראנו
↑  Sofia Reyes - Louder!, Discogs (באנגלית)
1 2 3  Sofia Reyes — Conmigo (Rest of Your Life), a playlist by Abril Tedeschi on Spotify, Spotify
↑  Sofia Reyes, Billboard
1 2  Sofía Reyes – Conmigo (Rest of Your Life) (באנגלית), נבדק ב-2020-11-02
1 2 3  Sofia Reyes - Conmigo [Rest of Your Life [Official Music Video]]
↑  Sofia Reyes - Conmigo (Rest of Your Life) [Official Lyric Video]
↑  Gold & Platinum, RIAA (באנגלית אמריקאית)
| סופיה רייס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Louder! • Mal de Amores |  |
| סינגלים | "Muévelo" • "Conmigo (Rest of Your Life)" • "Solo Yo" / "Nobody But Me" • "Llegaste Tú" • "1, 2, 3" • "Vamos por La Estrella" • "R.I.P." • "¿Qué Ha Pasao'?" • "A Tu Manera (Corbata)" • "Idiota" • "Cuando Estás Tú" • "Échalo Pa' Ca" • "Tick Tock" • "Casualidad" • "Seaside" • "Mal de Amores" • "Marte" • "Esa Parte de Mí" • "Duele Tanto" • "Corazón Frío" • "Luna" • "Puro Sentimiento" • "Más" • "El Wey" • "How You Samba" • "TQUM" |  |
| השתתפות בסינגלים | "How to Love" • "Diggy" • "Tell Me" • "Bittersweet" • "Never Let You Go" • "Lo Siento" • "Highway" • "Il tuo profumo" • "Dancing on Dangerous" • "Family" • "Cleopatra" |  |
| סיבובי הופעות | Louder Tour |  |
612

שנת 612 היא השנה ה-12 במאה ה-7. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

תאודוברט השני נהרג. ממלכתו אוסטרזיה עברה לאחיו תאודריק השני, מלך בורגונדיה.
נפטרו

13 באוגוסט – פאביה אודוקיה, קיסרית רעיה של האימפריה הביזנטית, אשתו הראשונה של הקיסר הרקליוס (נולדה ב-580)
ראו גם

ילידי 612‎
נפטרים ב-612‎
VTB

| --- | --- |


מגדל אירואסיה, הסניף הגדול ביותר של הבנק במוסקבה.
 נתונים כלליים
 סוג:  בנק
 בורסה:  בורסת מוסקבה (28 במאי 2007–VTBR)  הבורסה לניירות ערך בלונדון (11 במאי 2007–VTBR) 
 מוטו:  Мир Без Преград עולם ללא מחסומים
 תקופת הפעילות:  17 באוקטובר 1990 – הווה (34 שנים)
 חברת אם:  VTB Group 
 חברות בנות:  בנק אוטקריטיה הבנק הלאומי הרוסי למסחר
 מיקום המטה:  סנקט פטרבורג 
 משרד ראשי:  מוסקבה, רוסיה
 ענפי תעשייה:  בנקאות ופיננסים
 מוצרים עיקריים:  שירותי בנקאות
 הכנסות:  1,185,800,000,000 רובל רוסי (נכון ל־2017) 
 רווח:  327,400,000,000 רובל רוסי (נכון ל־2021) 
 הון עצמי:  2,222,000,000,000 רובל רוסי (נכון ל־2021) 
 נשיא:  אנדריי קוסטין
 יו"ר:  דמיטרי גריגורנקו (אנ') (יו"ר מועצת הפיקוח)
 עובדים:  91,236
  
 www.vtb.com
 
VTB (ברוסית: ВТБ, בעבר: ונשטורגבנק) הוא בנק רוסי, השני בגודלו במשק הרוסי אחרי סברבנק. הבנק מדורג במקום ה-70 מבין אלף הבנקים הגדולים בעולם נכון לשנת 2008. הבנק נמצא ברובו בשליטה ממשלתית (60.9% מהמניות מצויים בידי ממשלת רוסיה באמצעות הסוכנות הפדרלית לניהול רכוש המדינה) ושווי נכסיו מוערך בכ-119 מיליארד דולר. הבנק פועל באמצעות המגזרים הבאים: בנקאות השקעות בחברות, הלוואות ופיקדונות, בנקאות לעסקים, בנקאות בין-תאגידית, בנקאות קמעונאית וביטוח, מרכז תאגידי ועסקים אחרים, בניה ופיתוח ומגזרים אחרים.
היסטוריה

באוקטובר 2006 שונה שמו מוונשטורגבנק ל-‏VTB כחלק מהליך מיתוג מחדש. בשנת 2007 בוצעה הנפקה שהייתה בין הגדולות בעולם באותה שנה. החברה הציבורית נסחרת בבורסאות של לונדון ומוסקבה. כ-130 אלף משקיעים רוסיים רכשו את מניות הבנק. בשנת 2009 בוצע הנפקה נוספת ובעלות המדינה עלתה לכ-85% ממניות הבנק.
הבנק מממן את ליגת הכדורסל הליגה המאוחדת של VTB, דינמו מוסקבה ואת אצטדיון VTB ארנה (שימש תקופה מסוימת כספונסר של מועדון ספרטק סנקט פטרבורג).
ב-1 במרץ 2022, כחלק מהסנקציות נגד רוסיה בעקבות הפלישה הרוסית לאוקראינה, הבנק נותק ממערכת הסליקה SWIFT.
ראו גם

כלכלת רוסיה
סברבנק
רוסיה
בנק הדואר (רוסיה)
הערות שוליים

↑  VTB Bank, Forbes
↑  גיל שלמה ומיכל יושאי, ‏ההנפקה הציבורית הגדולה ביותר השנה: הבנק הרוסי VTB מבקש לגייס 8 מיליארד דולר, באתר גלובס, 11 במאי 2007
↑  EU Cuts Seven Russian Banks From SWIFT, Bans RT And Sputnik, באתר RFE/RL, ‏‏2 במרץ 2022 (באנגלית)
| --- | --- |
בקרת זהויות :  ISNI: 0000 0004 0407 5659 
ערך זה הוא קצרמרבנושא בנקים ובנושא רוסיה. אתם מוזמנים לתרום לוויקיפדיה ו.
Uti possidetis juris

Uti possidetis juris (או uti possidetis iuris, מילולית: "כפי שההחזקה בדין") הוא עיקרון במשפט הבין־לאומי המנהגי בעידן הדה-קולוניזציה, שעניינו העדפת הגישה המשפטית שמדינות מתעוררות, 'יורשות' לכאורה, זכאיות לריבונות טריטוריאלית בשטח שיחפוף את הגבולות המנהליים שלהן טרם עצמאותן על פני הגישה המשפטית שחזקה בשטח תיחשב כעילה לקביעת ריבונות.
היסטוריה

עיקרון זה הוא גלגול מודרני של הכלל "uti possidetis" (אנ') - שימוש בנכס. הוא נוצר במטרה להימנע משטח הפקר שאינו בשליטת מדינה כלשהי. העיקרון החל כחוק רומי המסדיר את הבעלות החוקית ברכוש. במהלך תקופת ימי הביניים הוא התפתח לחוק המסדיר יחסים בין-לאומיים ובהמשך הוא יושם להסדרת הגבולות הריבוניים של מדינות עצמאיות חדשות.
יישום

העיקרון הוחל בהיסטוריה המודרנית על אזורים כמו דרום אמריקה, אפריקה, המזרח התיכון וברית המועצות, ואזורים רבים אחרים שבהם פורקו ממשלות ריכוזיות, שבהם הופלו שליטים אימפריאליים או הגיע לסיומו מנדט חבר הלאומים כמו נאורו. עיקרון זה מיושם לעיתים קרובות כדי למנוע התערבות זרה או שטח הפקר, שמעצמות זרות יכולות לטעון ששייך להן, או כדי למנוע מחלוקות שעלולות להתעורר בעת שרטוט מחדש של גבולות של מדינות חדשות לאחר עצמאותן.
העיקרון יושם גם על ידי ועדת הבוררות בדינטר (אנ') בחוות דעת הקשורות להתפרקות יוגוסלביה.
ארגנטינה וצ'ילה מבססות את תביעותיהן הטריטוריאליות באנטארקטיקה על עיקרון זה.
הנציבות האירופית אימצה את הדוקטרינה המדוברת[דרוש מקור], בהסבירה מדוע היא איננה מתייחסת לסהרה המערבית כנתונה תחת תפיסה לוחמתית, או לפחות כטריטוריה "כבושה אחרת", כדבריו של שגריר האיחוד האירופי. הוועדה הסבירה כי היעדר ריבונות קודמת בסהרה – היא הייתה מושבה ספרדית "יתומה" – פירושה כי פלישת מרוקו לא הייתה כיבוש, כמובנו באמנת האג.
החלטה 68/262 של העצרת הכללית של האו"ם, בהתבססה על דוקטרינת ה"אוטי פוסידטיס יוריס" אישרה מחדש את מחויבותה של העצרת הכללית של האומות המאוחדות לשלמותה הטריטוריאלית של אוקראינה על פי הגבולות הבינלאומיים המוכרים שלה, והדגישה את אי-תקפותו של משאל קרים (2014) לאורו תרצה רוסיה את סיפוח חצי האי קרים (2014) לשטחה.
יהודה ושומרון

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא יש גם הסבורים אחרת (והם רוב המדינות בעולם), בפרק הזה הופך את החריג לעיקר.
יש בקרב מומחי המשפט הבין-לאומי הסבורים כי העיקרון ישים לעניין מעמדם המשפטי של יהודה ושומרון, וככזה זכותה של מדינת ישראל לריבונות על שטחים אלו והשלטון הישראלי ביהודה ושומרון איננו בגדר 'כיבוש' כהגדרתו באמנת האג.
מכיוון שהגבולות המנהליים של ארץ ישראל המנדטורית הם אלה עליהם החליטו בריטניה וצרפת בהסכם ניוקומב-פולה ב-1923 והם שאושרו על ידי ועדת המנדטים של חבר הלאומים וארצות הברית, ומכיוון שמדינת ישראל היא המדינה היחידה שנוצרה ('היורשת') בתחומי ארץ ישראל המנדטרית שזהותה תאמה את משימת הפיקדון הבין-לאומי - המנדט הבריטי על ארץ ישראל - הקמת הבית הלאומי, למימוש התביעה היהודית לממשל עצמי בשטחי המנדט כפי שהונחה בפני ועידת השלום בפריז בהתאמה להצהרת בלפור, החלטות ועידת סן רמו וסעיף 80 פרק 12 למגילת האומות המאוחדות, הרי לא יכולה הייתה להיות כל מדינה מתחרה אחרת להציג תביעה שגבולותיה הפנימיים של ארץ ישראל המנדטורית ישמשו כגבולותיה.
הערות שוליים

↑  יוג'ין קונטורוביץ', קרים, החוק הבינלאומי והגדה המערבית,
16/06/2014, אתר מידה
↑  Abraham Bell, Eugene Kontorovich, Palestine, Uti Possidetis Juris, and the Borders of Israel, arizonalawreview.org (באנגלית אמריקאית)
↑  רקע משפטי על ההתיישבות היהודית ביהודה ושומרון, באתר פורום שילה, ‏2019-12-16
↑  Israeli settlements are legitimate under international law - opinion, The Jerusalem Post (באנגלית אמריקאית)
TV4 Fakta

| --- | --- |

 פרטי הערוץ
 מדינה:  שוודיה שוודיה
 תאריך השקה:  15 בספטמבר 2005 (שוודיה) 22 במרץ 2010 (נורווגיה)
 בעלות:  TV4 Group
 אזור קליטה:  שוודיה, נורווגיה
 https://www.tv4play.se/kanaler/tv4-fakta
TV4 Fakta הוא ערוץ טלוויזיה שוודי, חלק מקבוצת TV4 שמשדר בשוודיה החל מ-15 בספטמבר 2005 ובנורווגיה החל מ-22 במרץ 2010. הערוץ משדר תוכן דוקומנטרי.
רוב התוכניות המשודרות בערוץ נרכשו מרשתות A&E ומשידורי ערוץ החדשות האירופי יורוניוז.
TV4 Fakta הוא הערוץ הראשון בבעלות קבוצת TV4 שלא שידר משוודיה. הוא שודר בעבר מפינלנד, שם חוקי הפרסום ליברליים יותר לעומת שוודיה. בנובמבר 2006 הושקה גרסה פינית לערוץ - MTV3 Fakta, בשיתוף MTV3. הערוץ משודר משוודיה מאז 2009. גרסה בנורווגית הושקה במרץ 2010.
בשנת 2009 אחוז הצפייה הממוצע בערוץ עמד על 1.1%.
היסטוריה > טרם עליית הערוץ

ב-TV4 תכננו במקור להעלות ערוץ חדשות תחת השם TV4 Nyheter (בתרגום לעברית: TV4 חדשות). הצעד הראשון לקראת הקמת הערוץ היה בשנת 2001 - כאשר קיבלה קבוצת TV4 רישיון להעלות ערוץ חדשות ברשת השידור היבשתית. הערוץ העביר את שידורי CNN, עם ציפייה להתפתח, אך זה לא קרה. במשך כמה שנים המשיך הערוץ להעביר את שידורי CNN.
בשנת 2003 עלה הערוץ שוב. לאחר מכן נמסר כי הערוץ ישדר תוכן מקומי מהערוצים המקומיים של TV4 שמוזגו לתוך הקבוצה.
במאי 2005 הוצגה מרית דניאלסון כמנהלת הערוץ החדש. בתחילה דובר על "שירות חדשות" אך מאוחר יותר התפתח ערוץ אינטרנט תומך. בסוף אוגוסט הוכרז כי הערוץ ישדר מפינלנד וכך יוכל לעקוף את כללי הפרסום השוודיים, וגם יוכל לשדר בכמה מדינות נורדיות תחת שמות מותאמים.
היסטוריה > לאחר עליית הערוץ

מאז סוף 2007 מנהל הערוץ הוא קג'סה פלדה, והערוץ משדר משוודיה במדינה וגם בנורווגיה.
הערוץ החל לשדר ב-15 בספטמבר 2005, 15 שנים לאחר עליית ערוץ האם, TV4. השידורים החלו בשעה 15.00 ונמשכו עד שעה 01.00. השידורים כללו רק תוכן דוקומנטרי, וערבי השידור חולקו כך:
בימי שני - שודרו תוכניות היסטוריה.
בימי שלישי - שודרו תוכניות פלילים.
בימי רביעי - שודרו תוכניות רפואה.
בימי חמישי - שודרו תוכניות טכנולוגיה ומדעים.
ראו גם

TV4
TV4 Film
הערות שוליים

↑  TV4 Fakta lanseras i Norge - Välkommen till TV4-Gruppen! - tv4.se, ‏2010-03-02
| ערוצי טלוויזיה בשוודיה |
| --- | --- | --- |
| SVT | SVT1 • SVT2 • SVT24 • SVT Barnkanalen • Kunskapskanalen • SVT World |  |
| MTG | TV3 • TV6 • TV8 • TV10 • Viasat Film • Viasat Film Family • Viasat Film Action • Viasat Film Comedy • Viasat Film Hits • Viasat Series • Viasat Sport • Viasat Fotboll • Viasat Motor • Viasat Hockey • Viasat Golf • Viasat Nature • Viasat Explore • Viasat History • Viasat Ticket |  |
| TV4 | TV4 • Sjuan • TV12 • TV4 Film • TV4 Fakta XL • TV4 Sport • TV4 Guld • TV4 Komedi • C More Entertainment |  |
| Discovery | Kanal 5 • Kanal 9 • Kanal 11 • יורוספורט 1 • יורוספורט 2 • TLC • Animal Planet Nordic |  |
| Viacom | MTV • קומדי סנטרל • ניקלודיאון • ניק ג'וניור • Nicktoons |  |
| שירותי טלוויזיה | Viasat • Canal Digital • Boxer TV Access • Com Hem • Tele2 • Tele2Vision • Telia Digital-tv • UPC |  |